
REFERAT

pentru avizarea Planului Urbanistic Zonal „Construcţii pentru hale industriale, depozite si birouri”, prelungire str. Bacalbasa, Zona Freidorf, Timisoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-005715/03.11.2007 si completarile ulterioare, prin care se solicită avizarea din punct de vedere urbanistic a Planului Urbanistic Zonal „Construcţii pentru hale industriale, depozite si birouri”, prelungire str.  Bacalbasa, Zona Freidorf, Timişoara. 
Având în vedere cerinţele Certificatului de Urbanism nr. 4137 din 21.07.2006,  prelungit pana la 21.07.2008.
Documentatia PUZ ,,Constructii pentru hale industriale, depozite si birouri”, prelungire str. Bacalbasa, Zona Freidorf, Timisoara a fost afisata pe site-ul oficial al Primariei Municipiului Timisoara incepand cu luna noiembrie 2008.

Având in vedere dezbaterea publica organizata in data de 03.12.2008, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Avand in vedere ca nu au existat solicitari formulate in dezbatere publica de catre vecinii direct afectati;

Pentru realizarea investitiei, documentatia este insotita de acordurile de principiu ale proprietarilor de terenuri situate in extravilan.
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Construcţii pentru hale industriale, depozite si birouri”, prelungire str. Bacalbasa, Zona Freidorf, Timişoara.
Documentatia, Plan Urbanistic Zonal “ Construcţii pentru hale industriale, depozite si birouri ”, prelungire str. Bacalbasa, Zona Freidorf, Timişoara, este elaborata de SC SANTECOM PROMO SISTEM SRL, proiect nr. 202/2006, la cererea beneficiarului SC ROMICS SRL. 

Terenul propus pentru construire este situat în în partea de sud-vest a municipiului Timisoara, in extravilanul localitatii, fiind delimitat: la nord-vest de un drum acces prelungire strada Bacalbasa DE 1294, la nord-est – teren arabil extravilan, nr. top. A 1314/4, la sud-est – drum DE 1318/3, la sud-vest – teren arabil extrailan, nr. top A 1314/7. 
Prin prezentul Plan Urbanistic Zonal „Construcţii pentru hale industriale, depozite si birouri”, prelungire str. Bacalbasa, Zona Freidorf, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Zona studiata care face obiectul acestei documentatii, nu se afla în zona protejata sau de protectie a monumentelor istorice pentru care este necesar Avizul Comisiei de Monumente. Pentru aceasta documentatie, conform Legii nr. 350/2001 a fost obtinut Avizul Consiliului Judetean Timis cu nr. 147/06.11.2007.

Terenul studiat, în suprafaţă totală de 10.000 mp, este inscris in C.F. 5065 - Freidorf, nr. cadastral A 1314/1/5-6/1, arabil extravilan, proprietar SC ROMICS SRL Timişoara.
Terenul este liber de constructii si este accesibil din partea de nord – vest, de la drumul DE 1294 – prelungire Bacalbasa.
Prin Plan Urbanistic Zonal “Construcţii pentru hale industriale, depozite si birouri”, prelungire str. Bacalbasa, Zona Freidorf, Timişoara, se propune dezvoltarea unor hale cu activitati nepoluante, in regim de: P+1E (pentru spatii de depozitare si birouri) si P+2E (pentru spatii de prezentare, expunere si birouri). 
Accesul auto pentru parcajele realizate in incinta parcelei (cu posibilitate de întoarcere pe parcela) se va face conform avizului Comisiei de Circulaţie nr. TH2007-000061/01.03.2007.

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL nr. 139/2007.

Autorizatia de Construire se va emite doar după ce suprafetele de teren afectate de drumuri vor deveni domeniul public.
Indicii propuşi prin documentaţie sunt:

POT max  = 50 %

CUT max – nu este instituit  

Regim de inaltime max. P+1E (pentru spatii de depozitare si birouri) si P+2E (spatii de prezentare, expunere si birouri )

Spatii verzi min 20% - conform Avizului Agentiei pentru Protectia Mediului

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal, „Construcţii pentru hale industriale, depozite si birouri”  prelungire str. Bacalbasa, Zona Freidorf, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

Avand in vedere referatul Directiei Urbanism din cadrul Primariei Municipiului Timisoara, lasam la aprecierea Consiliului Local Timisoara oportunitatea realizarii obiectivului prezentat in acest referat.

